b'\n_START_ARTICLE_\nKriti\xc4\x8dna infrastruktura\n_START_PARAGRAPH_\nKriti\xc4\x8dna infrastruktura (KI) je oznaka za infrastrukturo, ki je pomembna za dolo\xc4\x8deno dr\xc5\xbeavo ali zvezo, saj omogo\xc4\x8da nemoteno in stabilno delovanje celotne dru\xc5\xbebe kot dr\xc5\xbeavnih struktur. Prekinitev njihovega delovanja ali njihovo uni\xc4\x8denje bi tako "pomembno vplivalo in imelo resne posledice za nacionalno varnost, gospodarstvo in druge klju\xc4\x8dne dru\xc5\xbebene funkcije ter zdravje, varnost, za\xc5\xa1\xc4\x8dito in blaginjo ljudi".\n_START_SECTION_\nKriti\xc4\x8dna infrastruktura v Sloveniji\n_START_PARAGRAPH_\nKI je v Sloveniji definirana v Zakonu o kriti\xc4\x8dni infrastrukturi (ZKI) kot "tiste zmogljivosti, ki so klju\xc4\x8dnega pomena za dr\xc5\xbeavo in bi prekinitev njihovega delovanja ali njihovo uni\xc4\x8denje pomembno vplivalo in imelo resne posledice za nacionalno varnost, gospodarstvo, in druge klju\xc4\x8dne dru\xc5\xbebene funkcije ter zdravje, varnost, za\xc5\xa1\xc4\x8dito in blaginjo ljudi"._NEWLINE_Med te zmogljivosti ZKI identificira: energetiko, promet, prehrano, oskrbo s pitno vodo, zdravstvo, finance, varovanje okolja ter informacijsko-komunikacijska omre\xc5\xbeja in sistemi.'